cyanic-selkie/wikianc huggingface dataset:
পুরাতন নিয়ম
বিষয়বস্তু
পূর্বদেশীয় অর্থোডক্স কানুনের বেশ কিছু বই লাতিন ভুলগাতা বা প্রাকৃত বাইবেলের পরিশিষ্টেও পাওয়া যায়, যা পূর্বে রোমীয় কাথোলিক মণ্ডলীর দাপ্তরিক বাইবেল ছিল।
পুরাতন নিয়মের পুস্তকের শ্রেণীবিভাগ
১.ব্যবস্থা পুস্তক (৫টি) বিষয় বস্তু: সৃষ্টির বিবরণ, ইস্রায়েল জাতির বিবরণ, এবং ঈশ্বরের ব্যবস্থা শিক্ষা।
২.ঐতিহাসিক পুস্তক (১২টি) বিষয় বস্তু: ইস্রায়েল জাতির বৃদ্ধি উত্থান, পতন এবং ঈশ্বরের কার্য্য।
৩.কাব্যিক পুস্তক (৫টি) বিষয় বস্তু: ঈশ্বরের সম্বন্ধে বিশ্বাসের সাক্ষ্য এবং আত্মিক শিক্ষা।
৪.ভাববাদীগণের পুস্তক (১৭টি)
বিষয় বস্তু: ইস্রায়েল জাতির বিচার, অনুতাপের জন্য আহ্বান, রাজ্যের বিচার এবং ভবিষ্যৎ সম্বন্ধে ভবিষ্যৎ বাণী।
শাহ গাবরু
শেখ গরীব খাঁন নিস্থানি আফগানী (شيخ غريب افغاني), ছিলেন সিলেট অঞ্চলের চতুর্দশ শতাব্দীর মুসলিম সুফি। সিলেটের ওসমানী নগরে ইসলাম প্রচার এর সাথে শাহ গাবরু বিশেষ ভাবে জড়িত। ১৩০৩ সালে তিনি শাহ জালালের সাথে সিলেটের বিজয়ে যোগ দেন।
জীবন
শাহ গাবরুর জন্ম হয়েছিল ১৩ শতকে আফগানিস্তানে। শাহ গাবরু নিজামউদ্দিন আউলিয়াদের সাথে সাক্ষাতকালে শাহ জালালের সাথে দেখা করেছিলেন এবং ভারতীয় উপমহাদেশের অভিযানে তাঁর সাথে ভারতে আসেন। ১৩০৩ সালে তিনি রাজা গৌর গোবিন্দের বিরুদ্ধে শাহ জালালের নেতৃত্বে সিলেটের বিজয়ের চূড়ান্ত লড়াইয়ে অংশ নিয়েছিলেন। বিজয়ের পরে শাহ জালাল তার অল্প সংখ্যক সঙ্গীকে ওসমানী নগরে হিজরত করার আদেশ দেন। গাবরু পঞ্চ পীর নামে পরিচিত লাভ করেছিলেন। তিনি বানাইয়া হাওরের দক্ষিণে একটি হিন্দু গ্রামে একটি হুজরাখানা স্থাপন করেছিলেন। তার প্রচেষ্টার কারণে অনেক হিন্দু পরিবার ইসলাম ধর্ম গ্রহণ করে এবং শেষ পর্যন্ত গাবরু একটি পরিবারে বিয়ে করে। পরিবারের প্রবীণরা তাকে বিবাহের পরে ভালবাসার সাথে "গাবরু" (অর্থ জনপ্রিয় ব্যক্তি বা জামাই) বলে ডাকে যার ফলে তিনি শাহ গাবরু নামে আরও বেশি পরিচিতি লাভ করেছিলেন। তাঁর নামানুসারে এই গ্রামটির নামকরণ করা হয়েছিল গাবুর্তেকি।
মৃত্যু
তিনি কীভাবে এবং কোন বছরে মারা গেছেন তা স্পষ্ট নয়, তবে তাকে অন্য চার পীরের পাশে গাবুর্তেকির মাজারে সমাহিত করা হয়েছে। এটি এখন পঞ্চ পীরের মাকাম নামে পরিচিত
আফগানিস্তানের পরিবহন ব্যবস্থা
সড়ক পরিবহন আফগানিস্তানে যাতায়াতের প্রধান মাধ্যম। আফগানিস্তানের মতো একটি দেশে রাস্তা খুবই গুরুত্বপূর্ণ, যেটি স্থলবেষ্টিত এবং পর্যাপ্ত সামুদ্রিক, বিমান ও রেল পরিবহন নেই। দীর্ঘস্থায়ী গৃহযুদ্ধে আফগানিস্তানের দক্ষিণাঞ্চলের অধিকাংশ রাস্তা ধ্বংস হয়ে গেছে। রুক্ষ ভৌগোলিক বৈশিষ্ট্য এবং যথাযথ পরিবহন কাঠামোর অভাবে আফগানিস্তানের অভ্যন্তরে ভ্রমণ অত্যন্ত দুরূহ।
গণপূর্ত মন্ত্রণালয় (MPW) এবং গ্রামীণ পুনর্বাসন ও উন্নয়ন মন্ত্রণালয় (MRRD) আফগানিস্তানের রাস্তার উন্নয়ন, ব্যবস্থাপনা এবং রক্ষণাবেক্ষণের জন্য দায়ী। দেশটিতে চারশ্রেণির রাস্তা আছে, ক) জাতীয় সড়ক ৩৩৬৩ কিমি, খ) আঞ্চলিক মহাসড়ক ৪৮৮৪ কিমি, গ) প্রাদেশিক রাস্তা ৯৬৫৬ কিমি এবং ঘ) গ্রামীণ রাস্তা পাকা ১৭ হাজার কিমি দৈর্ঘ্য।
হাইওয়ে 1, এটিকে রিং রোড বলা হয়, আফগানিস্তানের অভ্যন্তরে একটি ২ হাজার ২শত কিলোমিটার দুই-লেনের সড়ক নেটওয়ার্ক যা দেশের প্রধান শহরগুলিকে (ঘড়ির কাঁটার দিকে) সংযুক্ত করে: মাজার, কাবুল, গজনি, কান্দাহার, ফারাহ এবং হেরাত। এটির এক্সটেনশন রয়েছে যা জালালাবাদ, লস্কর গাহ, দেলারাম, ইসলাম কালা এবং অন্যান্য কয়েকটি শহরকেও সংযুক্ত করেছে। আরেকটি বড় রাস্তা হেরাত থেকে ইরানে প্রবেশ করেছে। যুদ্ধের কারণে অনেক রাস্তা ক্ষতিগ্রস্ত হয়। কাবুল ও দেশের উত্তরের সাথে যোগসূত্র স্থাপনকারী সালাং সুড়ঙ্গ ১০ বছর বন্ধ থাকার পর ২০০২-এর শুরুতে আবার খুলে দেয়া হয়।
আফগানিস্তানের পরিবহন ব্যবস্থা প্রান্তিক। যানবাহনগুলি খারাপভাবে রক্ষণাবেক্ষণ করা হয় এবং ট্রাফিক আইন প্রয়োগ করা হয় না। যানবাহন ট্র্যাফিক বিশৃঙ্খল এবং সড়কে অসংখ্য পথচারী, সাইকেল চালক এবং পশুদের সাথে লড়াই করতে হয়। অনেক শহুরে রাস্তায় বড় বড় গর্ত আছে এবং ভালভাবে আলো নেই। গ্রামের রাস্তা পাকা হয়নি। যানজটপূর্ণ রাস্তা এবং প্রচুর পথচারী ট্রাফিকের সাথে, যানবাহন দুর্ঘটনা একটি গুরুতর উদ্বেগের বিষয়।
কিছু কিছু রাস্তা শীতকালে ও বসন্তকালে বরফ পড়ে বন্ধ হয়ে যায়। শহর গুলিতে তিন চাকার অটোরিক্সা সাধারণ যানবাহন। গ্রামাঞ্চলে আফগানিরা পায়ে হেঁটে, গাধা বা ঘোড়ার কিংবা মাঝে মাঝে উটের পিঠে চড়ে ভ্রমণ করে। আফগানিস্তানের কোন সমুদ্র বন্দর নেই, তাই স্থলপথেই অন্যান্য দেশের সাথে আমদানি-রপ্তানি সম্পন্ন হয়। রেল পরিবহন নগণ্য, তাই দেশের ভেতরে মাল পরিবহন মূলত সড়কপথেই সম্পন্ন হয়। নদী পরিবহন মূলত আমু দরিয়া নদীতেই সীমাবদ্ধ। আমু দরিয়ার ওপর কেলেফ্‌ত, খয়রাবাদ ও শির খান নদী বন্দর গুলি অবস্থিত।
আফগানিস্তানে প্রায় ৫০টি বিমানবন্দর/এয়ারফিল্ড রয়েছে, যার মধ্যে সবচেয়ে হল কাবুল আন্তর্জাতিক বিমানবন্দর। প্রধান বিমানবন্দরগুলি হল দক্ষিণে কান্দাহার আন্তর্জাতিক বিমানবন্দর, পশ্চিমে হেরাত আন্তর্জাতিক বিমানবন্দর এবং উত্তরে মাজার-ই-শরীফ আন্তর্জাতিক বিমানবন্দর। আফগানিস্তানের জাতীয় বিমান পরিবহন সংস্থার নাম এয়ারিয়া আফগান এয়ারলাইন্স এবং আফগান জেট ইন্টারন্যাশনাল, ইস্ট হরিজন এয়ারলাইন্স, কাম এয়ার, পানির এয়ারওয়েজ এবং সাফী এয়ারওয়েজের মতো বেসরকারি কোম্পানিগুলি সেবা প্রদান করে। বহির্বিশ্বের কয়েকটি দেশের বিমান পরিবহন সংস্থাও দেশটিতে সেবা প্রদান করে। এর মধ্যে রয়েছে এয়ার ইন্ডিয়া, এমিরেটস, গালফ এয়ার, ইরান আসেমান এয়ারলাইন্স, পাকিস্তান ইন্টারন্যাশনাল এয়ারলাইন্স এবং তুর্কি এয়ারলাইন্স।
== আফগানিস্তান রোড নেটওয়ার্ক আঞ্চলিক তথ্য ==
উত্তর রেল (দ্ব্যর্থতা নিরসন)
উত্তর রেল বলতে বোঝাতে পারে:
দৌলতপুর থানা
দৌলতপুর থানা নামে বাংলাদেশে মোট ৩টি থানা রয়েছে। যথা:
অংকীয়া নাট
উৎস এবং প্রভাব
ব্যুৎপত্তিগত অর্থের দিক থেকে দেখলে দেখা যায় যে অঙ্কীয়া নাটের অর্থ "একাংক নাটক"। কিন্তু মহাপুরুষ শ্রীমন্ত শংকরদে‌ব এবং তাঁর প্রিয় শিষ্য মাধ‌বদে‌ব তাঁদের নাটকসমূহকে "নাট", "নাটক",বা "যাত্রা" ইত্যাদি নামেরে অভিহিত করেছিলেন। 'অঙ্কীয়া নাট' শব্দটি তুলনামূলক ভা‌বে আধুনিক শব্দ। নাট বোঝানো শব্দ ‘অঙ্কোর সঙ্গে ‘ঈয়া’ প্রত্যয় জুড়ে পরবর্তী কালের বৈষ্ণ‌ব সমাজ এই শব্দকে বিশেষণ রূপে ব্যবহার করতে শুরু করে । এই শব্দ সর্বপ্রথমে ব্যবহৃত হয় গুরুদুজনার অন্যতম শিষ্য দৈতারি ঠাকুর এবং রামচরণ ঠাকুর-এর দ্বারা রচিত চরিতগ্রন্থে । গুরুদুজনার দ্বারা রচিত নাট সমূহের লিখিত পাঠকে অঙ্কীয়া নাট এবং সেই পাঠসমূহের নাট প্রদর্শনকে অঙ্কীয়া ভাওনা বা ভা‌বনা বলে ডাকা হয়। ‘অঙ্কীয়া’ শব্দের ব্যবহার সম্পর্কে ভিন্ন জনকে ভিন্ন মত পোষণ করতে দেখা যায়।
সংস্কৃত নাটশাস্ত্রে অঙ্ক শব্দের অর্থ হল "চিহ্ন", অর্থাৎ নাটকীয় কাহিনীর স্তর চিহ্নিত করা বিভাগ (an Act)। এই অঙ্ক শব্দের থেকে অঙ্কীয়া শব্দের সৃষ্টি হচ্ছে বলে মত পোষণ করে কোনো কোনো পণ্ডিত। তাঁরা বলেন যে "অঙ্ক মাত্র যার আছে, সেজন্য অঙ্কীয়া"।
নাটশাস্ত্রে দশ প্রকারের নাটক বা রূপকের উল্লেখ এবং বি‌বরণ আছে। সেগুলি হল – নাটক, প্রকরণ, সম‌বকার, ঈহমৃগ, ডিম, ‌ব্যয়োগ, অঙ্ক বা উৎসৃষ্টিকাঙ্ক, প্রহসণ, ভাণ এবং ‌বিথি । এই দশরূপক বা দশ প্রকারের নাটক(রূপক)র অন্তর্গত অঙ্ক বা উৎসৃষ্টিকাঙ্ক নামের রূপক রকমের থেকে "অঙ্ক" এবং "অঙ্কীয়া" অভিধাদুটি আসতে পারে বলেও কোনো কোনো পণ্ডিত বদলে থাকেন। কিন্তু অঙ্কীয়া নাটে মাত্র একটিই অঙ্ক থাকার বাইরে অঙ্ক বা উৎসৃষ্টিকাঙ্ক রূপক রকমের সঙ্গে এর অন্য কোনো অন্তরঙ্গ সাদৃশ্য খুঁজে পাওয়া যায় না
অঙ্কীয়া নাটের উৎস সম্পর্কিত ড: সত্যেন্দ্রনাথ শর্মাদে‌ব তাঁর “ অঙ্কীয়া নাটের উৎপত্তি এবং বৈশিষ্ট” নামের প্র‌বন্ধে মতপোষণ করেছেন এইভাবে- “ …মহাপুরুষ দুজনের নাটে যে কলা কৌশল এবং ভাষা প্রয়োগ হয়েছিল পরের নাট লিখতে তাদের তার থেকে ভালো দিকটি কেটে গিয়েছিল। ব্রজাবলী পরিহৃত হল, নান্দীশ্লোক, ভটিমা ইত্যাদিও বর্জিত হল। মহাপুরুষ দুজনের নাট বা সেই ছাঁচে ঢালা নাটসমূহকে পরের নাট থেকে পৃথক করে দেখানোর নিমিত্তে ‘অঙ্কীয়া নাট’-একর সৃষ্টি।”
অন্যদিকে, ড॰ বিরিঞ্চি কুমার বরুয়া, “আমার ভাওনাতে আঙ্গিক অভিনয়ই মূল, সেই দেখে ‘অঙ্গ ’ শব্দের থেকে ‘অঙ্কো শব্দটি উদ্ভূত হওয়া সম্ভ‌ব” বলে মত পোষণ করেছেন।
মহাপুরুষ শ্রীমন্ত শংকরদে‌ব দ্বারা পরিবেশিত সর্বপ্রথম নাট বা ভাওনা ছিল “চিহ্নযাত্রা”; এই চিহ্নযাত্রা পরিবেশনের জন্য গুরুজন সাত বৈকুণ্ঠের চিত্রপট অঙ্কন করেছিলেন। এই কথাকে উৎস হিসাবে নিয়ে “সম্তা‌বলী” নামের চরিত গ্রন্থে অঙ্কীয়া শব্দের ব্য‌বহার সম্পর্কে বলা হচ্ছে এইমতো - “অঙ্কিত করেলা দেখি অঙ্কীয়া যে নাম”। নতুন কমলাবাড়ি সত্র-এর সত্রাধিকার নারায়ণ চন্দ্র গোস্বামী দে‌ব তার “সত্রীয়া সংস্কৃতির স্বর্ণরেখা” নামের গ্রন্থে এই মতকে সঙ্গতিপূর্ণ বলে অভিহিত করে মতামত দিয়েছেন এমনভাবে—“উক্ত (সন্তা‌বলী) গ্রন্থের মতে "অঙ্কীয়া" শব্দের অর্থ হল নাটকে অভিনেতা দের রংবরণ দিয়ে প্রবেশ করানো বা বিভিন্ন প্রকারে চিত্রপট এঁকে (পারিষদদের চিত্রে চিত্রিত করে দেখিয়ে) চোমুখা সাজিয়ে অঙ্কন করে দর্শকদের দেখাবার কারণে ‘অঙ্কীয়া' নাম হয়। অঙ্কীয়া নাটের মূল উৎস হল “চিহ্নযাত্রা”। অঙ্ক শব্দটি‌ এই অর্থে অঙ্কন করা বোঝায়। … “চিহ্নযাত্রা” কালে যেসব মূখা নির্মাণ করা হয়েছিল এবং চিত্রে যেসব ব্যক্তিকে চিত্রিত করা হয়েছিল, সেগুলিই পরে অঙ্কীয়া নাম পায় এবং উত্তর কালে রচিত বাকী “বারছো‌বা” নাটও “অঙ্কীয়া নাট” নামে পরিচিত হয়।”
ইউটিসি−০৮:০০
thumb|300px|ইউটিসি−০৮.০০: নীল (জানুয়ারি), কমলা (জুলাই), হলুদ (সারা বছর ধরে), হালকা নীল - সমুদ্র অঞ্চলসমূহ
ইউটিসি−০৮:০০ হল একটি সময় অঞ্চল, যা ইউটিসি থেকে ৮ ঘণ্টা পিছিয়ে। এই সময় ব্যবহার করা হয়:
লজিক ডিজাইন
লজিক ডিজাইন হলো ইলেকট্রিক ডিজাইন চক্রের একটি পর্যায়। এই পর্যায়ে একটি ইলেকট্রনিক ডিজাইনের ফাংশনাল ডিজাইনকে এমন একটি রূপে পরিবর্তিত করা হয়, যা লজিক অপারেশন, অ্যারিথম্যাটিক অপারেশন, কন্ট্রোল ফ্লো, ইত্যাদি ধারণ করতে পারে। এ পর্যায়ের একটি সাধারণ আউটপুট হলো RTL description। লজিক ডিজাইনকে সাধারণত সার্কিট ডিজাইন এর পরবর্তী ধাপ হিসেবে বিবেচনা করা হয়।
বিমানচালনা বিজ্ঞান
থাম্ব|একটি শাটল ক্যারিয়ার এয়ারক্রাফটে স্পেস শাটল আটলান্টিস। বিমানচালনা বিজ্ঞান হল একধরনের বিজ্ঞান বা শিল্প যা বায়ু উড্ডয়ন-সক্ষম মেশিন এবং বায়ুমণ্ডলের মধ্যে বিমান ও রকেট পরিচালনার কৌশলগুলি অধ্যয়ন, নকশা এবং উৎপাদনের সাথে জড়িত। ব্রিটিশ রয়্যাল অ্যারোনটিক্যাল সোসাইটি "বৈমানিক কলা, বিজ্ঞান ও প্রকৌশল" এবং "বিমানচালনাবিদ্যা পেশা (যার অভিব্যক্তিটি নভোচারবিদ্যা অন্তর্ভুক্ত করে)" এর দিকগুলি চিহ্নিত করে। একে বিমানবিজ্ঞান, বিমানবিদ্যা, ইত্যাদি নামে ডাকা হতে পারে।
যদিও "বিমানচালনা বিজ্ঞান" পরিভাষাটি মূলত বিমান পরিচালনার জন্য ব্যবহার করা হয়, তখন থেকে এটি প্রযুক্তি, ব্যবসা এবং বিমান সম্পর্কিত অন্যান্য দিকগুলি অন্তর্ভুক্ত করার জন্য প্রসারিত হয়েছে। "বিমানচালনা" শব্দটি কখনও কখনও বিমানচালনা বিজ্ঞানের সাথে বিনিময়যোগ্যভাবে ব্যবহৃত হয়, যদিও "বিমানবিদ্যা" আকাশযানের মতো বাতাসের চেয়ে হালকা আকাশযানকে অন্তর্ভুক্ত করে এবং যখন প্রযুক্তিগতভাবে "বিমানচালনা" উল্লেখ হয় না তখন এটি ক্ষেপণাস্ত্র সম্পর্কীয় যানবাহনকেও অন্তর্ভুক্ত করে।
এলচের রহস্যধর্মী নাটক
মিস্তারিও দে এলচে (Misterio de Elche; ) বা ইংরেজিতে মিস্ট্রে প্লে অব এলচে বা এলচের রহস্যধর্মী নাটক বা এলচে রহস্যধর্মী নাটক ভ্যালেন্সীয় উচ্চারণে মিস্তেরি দ্য’এলক্স একটি ঈশ্বর বন্দনাসূচক নাটক। মধ্যযুগ থেকে স্পেনের এলচে শহরে সাংবার্ষিকাকারে ১৪ ও ১৫ আগস্ট বাসিলিকা দে সান্তা মারিয়া উদ্‌যাপন উপলক্ষ্যে মঞ্চস্থ হয়। ২০০১ সালে প্যারিসভিত্তিক ইউনেস্কো সংস্থাটি সেরা মানবধর্মী মৌখিক ও স্পর্শবিহীন ঐতিহ্যের অন্যতম নিদর্শনরূপে একে অন্তর্ভুক্ত করে। এতে কুমারীমাতা মেরি’র স্বর্গারোহনের বিষয়ে স্মরণ করা হয়।
ইতিহাস
এলচে নাটকটির উৎপত্তি নিয়ে দুইটি মতবাদ প্রচলিত রয়েছে। সর্বাপেক্ষা প্রাচীন ও বিস্ময়করভাবে ত্রয়োদশ শতাব্দীকালকে এর উৎপত্তির বছররূপে নির্দেশ করা হয়েছে। সপ্তদশ শতাব্দীর শুরুতে শহরের প্রখ্যাত ঐতিহাসিক ক্রিস্টোবাল সাঞ্জ প্রথমটির রূপকার। তিনি তার ইতিহাসের বিষয়ের স্বপক্ষে প্রমাণ দাঁড় করানোর কথা স্বীকার করে তিনি প্রস্তাব করেন যে, শহরের শুরুরদিককার অধিবাসীরা ১২৭৬ সালে প্রথম এ উৎসব প্রতিপালন করতো। এছাড়াও, তিনি অন্য আরেকটি প্রাচীন গল্পের উদ্ধৃতি দিয়ে জানান যে, ১২৬৫ সালে রাজা প্রথম জেমসের অভিযানের পর শহরের অধিবাসীরা রহস্যধর্মী নাটকের ধারনাটি তুলে ধরেন যা মুরসদের কাছ থেকে নেয়া হয়েছিল।
১৭১৭ সালে এলচের অভিজাত সম্প্রদায়ের সদস্য ও অ্যাটর্নি জেনারেল হোস অ্যান্টনও শেষ ধারনাটির সাথে একমত পোষণ করেন। তবে তিনি বিস্ময়করভাবে একটি অংশ যুক্ত করেন যে, মে, ১২৬৬ সালে এলচের উপকূলবর্তী এলাকায় রহস্যময় তরী নোঙ্গর করে। এতে কুমারীমাতার স্বর্গারোহনের দৃশ্য ও লিখিত ও নাটকে ব্যবহৃত সঙ্গীত সহযোগে কনসুয়েতা ছিল।
খুব সম্ভবতঃ সুরকার অস্কার এসপ্লা নাটকের একটি অংশে ভুল করেছিলেন। ১৯২৪ সালে মঞ্চস্থকালে তিনি ১২৬৬ সালে নাটকটি রচনার বিষয় নিয়ে চিঠির কথা উল্লেখ করেন যা এলচে পৌর কর্তৃপক্ষের কাছে সংরক্ষিত আছে। তবে এ চিঠিটি কখনো দেখা যায়নি। এরফলে ত্রয়োদশ শতাব্দীকালকেই নাটকের সূচনালগ্নরূপে আখ্যায়িত করা হয়ে থাকে।
অ্যান্টনি অ্যান্ড ক্লিওপেট্রা (১৯০৮-এর চলচ্চিত্র)
অ্যান্টনি অ্যান্ড ক্লিওপেট্রা হল ১৯০৮ সালে মুক্তিপ্রাপ্ত এবং জে. স্টুয়ার্ট ব্ল্যাকটোন ও চার্লস কেন্ট পরিচালিত একটি চলচ্চিত্র। এই ছবিতে নামভূমিকায় অভিনয় করেন যথাক্রমে মরিস কস্টেলো ও ফ্লোরেন্স লরেন্স। ছবিটি নির্মিত হয়েছিল উইলিয়াম শেকসপিয়র রচিত একই নামের একটি নাটক অবলম্বনে। এটিই প্রথম চলচ্চিত্র যাতে মার্ক অ্যান্টনি ও মিশরের সপ্তম ক্লিওপেট্রার অভিশপ্ত প্রণয়কাহিনি প্রদর্শিত হয়েছিল।
তাইফা
তাইফা (طائفة ṭā'ifa থেকে, বহুবচন طوائف ṭawā'if) দ্বারা মুসলিম শাসিত স্পেনের স্বাধীন রাজ্যসমূহ বোঝানো হয়। এগুলো ছিল বিভিন্ন ছোট রাজ্য। ১০৩১ সালে কর্ডো‌বার উমাইয়া খিলাফতের পতনের পর এসব রাজ্যের উদ্ভব হয়।
উত্থান
১১শ শতাব্দীতে প্রথম ক্রুসেড শুরু হওয়ার পর জেরুজালেম অঞ্চল খ্রিষ্টানদের হস্তগত হয়। এসময় ইবেরিয়ান উপদ্বীপের উত্তরের খ্রিষ্টানরা মুসলিম অঞ্চল দখল শুরু করে। কর্ডো‌বা খিলাফত ইউরোপের সবচেয়ে ধনী ও শক্তিশালী রাষ্ট্র হলেও তাতে গৃহযুদ্ধ দেখা দেয় যা ফিতনা বলে পরিচিত। ফলাফল হিসেবে খিলাফত ভেঙে গিয়ে তাইফা নামক শত্রুভাবাপন্ন বিভিন্ন ক্ষুদ্র আমিরাত সৃষ্টি হয়।
তবে এই রাজনৈতিক বিভক্তির ফলে সাংস্কৃতিক ক্ষেত্রে অবনতি ঘটেনি। বুদ্ধিবৃত্তিক কর্মকাণ্ড এসব তাইফায় চালু ছিল।
অবনতি
খিলাফতের শক্তিশালী অবস্থায় উত্তরের খ্রিষ্টান রাজ্যগুলো খলিফাকে কর প্রদান করত। খিলাফতের ভাঙনের পর উদ্ভূত ক্ষুদ্র রাজ্যগুলো তাদের খ্রিষ্টান প্রতিপক্ষের তুলনায় দুর্বল হয়ে পড়ে।
সামরিক দুর্বলতার কারণে খ্রিষ্টানদের সাথে লড়াইয়ের জন্য তাইফার শাসকরা উত্তর আফ্রিকান যোদ্ধাদেরকে দুইবার আমন্ত্রণ জানান। ১০৮৫ সালে টলেটোর পতনের পর আলমোরাভিদের এবং ১১৪৭ সালে লিসবনের পতনের পর আলমোহাদদের আমন্ত্রণ জানানো হয়েছিল। তাদের যোদ্ধারা তাইফা আমিরদের সাহায্য করা ছাড়াও তাদের ভূখন্ডগুলো উত্তর আফ্রিকান সাম্রাজ্যের অংশ করে নেয়।
পার্শ্ববর্তী খ্রিষ্টান ও মুসলিম প্রতিবেশী রাজ্যের সাথে লড়াইয়ের জন্য তাইফাগুলো খ্রিষ্টান ভাড়াটে সৈনিকদের নিয়োগ করত। সেভিল ছিল আলমোরাভি আক্রমণের পূর্বে সবচেয়ে গতিশীল তাইফা। জারাগোজাও খুব শক্তিশালী ও ধনী তাইফা ছিল। জারাগোজা, টলেডো ও বাডাজোজ ছিল প্রাক্তন খিলাফতের সীমান্তবর্তী সামরিক জেলা।
সুইজারল্যান্ডে হিন্দুধর্ম
থাম্ব|অ্যাডলিসউইলে শ্রী শিবাসুব্রামনিয়ার মন্দিরের অভ্যন্তর হিন্দুধর্ম একটি সংখ্যালঘু ধর্ম, যা সুইজারল্যান্ডের জনসংখ্যার ০.৬% দ্বারা অনুশীলন করা হয়, যা প্রায় ৫০,০০০ জন। আনুমানিক ৯০% হিন্দু অনুগামীরা বিদেশী বংশোদ্ভূত, এবং তাদের প্রায় এক-তৃতীয়াংশ শরণার্থী বা আশ্রয়প্রার্থী। সুইজারল্যান্ডের সবচেয়ে বিখ্যাত এবং প্রাচীনতম হিন্দু মন্দির অ্যাডলিসউইলের সিহল উপত্যকায় অবস্থিত শ্রী শিবাসুব্রামনিয়ার মন্দির। গ্ল্যাটব্রুগে অবস্থিত আরুলমিহু শিবন মন্দিরটি শিবকে উৎসর্গ করা এবং এবং সর্বশেষ ২০১০ সালে প্রতিষ্ঠা করা হয় ডর্নটেনের শ্রী বিষ্ণু থুরক্কাই আম্মান মন্দির।
ইতিহাস
১৯৮৩ সালে শ্রীলঙ্কার তামিল হিন্দুরা জাতিগত সংঘাতের সময় শরণার্থী হিসাবে সুইজারল্যান্ডে এসেছিল। যদিও ১৯৮০ সালে জুরিখবার্গের কৃষ্ণ মন্দির প্রতিষ্ঠিত হয়েছিল। ১৯৮৬ সালে বাসেলে প্রথম তামিল মন্দির প্রতিষ্ঠিত হয়। সুইজারল্যান্ডের সমস্ত অংশে আরও অনেক মন্দির রয়েছে, যার মধ্যে ২০ টিরও বেশি ভিন্ন তামিল হিন্দু মন্দির।
জনসংখ্যা
সুইজারল্যান্ডে ১৯৭০ সালে হিন্দুধর্ম অনুসারী ছিল ০.৩৮% ।১৯৯০-এর দশকে সুইজারল্যান্ডে (খ্রিস্টান এবং ইসলামের পরে) তৃতীয় বৃহত্তম ধর্ম হিসাবে হিন্দুধর্ম ইহুদি ধর্মকে ছাড়িয়ে যায়।
২০০০ সালের আদমশুমারি অনুসারে সুইজারল্যান্ডের ২৭,৮৩৯ জন বাসিন্দাকে হিন্দু হিসাবে স্ব-পরিচয় দেন। (মোট জনসংখ্যার ০.৩৮%; বার্নে ১.১১%, জুরিখে ১%, জেনেভাতে ০.২৭%)। তাদের অধিকাংশই শ্রীলঙ্কার তামিল (৮১.২%) হিন্দু।
২০১৭ সালে, হিন্দুরা সুইজারল্যান্ডের জনসংখ্যার ০.৬% গঠন করেছিল। সুইজারল্যান্ডে এখন প্রায় ৫০,০০০ হিন্দু আছে। সুইজারল্যান্ডে প্রায় ৪০০ জন সদস্য এবং প্রায় ২০০০ বন্ধু এবং সহানুভূতিশীলদের একটি অংশ নিয়ে একটি ইসকন সম্প্রদায় রয়েছে।
হিন্দু সংগঠন
"Schweizerischen Dachverband für Hinduismus" বা হিন্দুধর্মের জন্য সুইস ফেডারেশন (www.hindus.ch) হল সুইজারল্যান্ডের প্রধান হিন্দু সমিতি। এটি ২০১৭ সালে গঠিত হয়েছিল।
গ্র্যান্ড থেফট অটো: ভাইস সিটি
গ্র্যান্ড থেফট অটো: ভাইস সিটি (ইংরেজি: Grand Theft Auto: Vice City) ২০০২ সালে প্রকাশিত একশন-এডভেঞ্চার গেম, যার নির্মাতা প্রতিষ্ঠান রকস্টার নর্থ এবং প্রকাশক রকস্টার গেমস। এটি গ্র্যান্ড থেফট অটো (সিরিজ)-এর ৬ষ্ঠ গেম। মায়ামির উপর ভিত্তি করে কল্পিত ভাইস সিটির মধ্যে সেট করা হয়েছে, খেলাটি জেল থেকে মুক্তি পাওয়ার পরে টমি ভার্সিটি অনুসরণ করে। আক্রমণাত্মক মাদক ব্যবসায় জড়িত হওয়ার পরে, তিনি অপরাধী সাম্রাজ্য গড়ার সময় এবং শহরের অন্যান্য অপরাধী সংস্থার কাছ থেকে ক্ষমতা দখল করার সময় দায়ীদের খুঁজে বের করেন। গেমটি তৃতীয় ব্যক্তির দৃষ্টিকোণ থেকে খেলা হয় এবং এর জগতে পায়ে বা গাড়িতে চলাচল করা হয়। ওপেন ওয়ার্ল্ড ডিজাইনটি প্লেয়ারকে মূলত দুটি প্রধান দ্বীপ নিয়ে ভাইস সিটিতে অবাধ বিচরণ করতে দেয়। গেমের প্লটটি একাধিক বাস্তব-বিশ্বের লোক এবং মিয়ামির ইভেন্ট যেমন কিউবান, হাইতিয়ান এবং বাইকার গ্যাং, ১৯৮০-এর দশকের ক্র্যাক মহামারী, মিয়ামির মাফিয়োসো ড্রাগস এবং গ্ল্যাম ধাতুর আধিপত্যের উপর ভিত্তি করে তৈরি। গেমটি স্কয়ারফেস এবং মিয়ামি ভাইস শহর যুগের চলচ্চিত্র এবং টেলিভিশন দ্বারা প্রভাবিত হয়েছিল। অনুপ্রেরণা এবং সময়কাল ফিট করার জন্য বেশিরভাগ উন্নয়ন কাজ গেম ওয়ার্ল্ড তৈরি করে; উন্নয়ন দল বিশ্ব তৈরির সময় মিয়ামিতে ব্যাপক ক্ষেত্র গবেষণা করেছিল। গ্র্যান্ড থেফট অটো: ভাইস সিটি ২০০২ সালের অক্টোবর মাসে প্লেস্টেশন 2 এর জন্য, মাইক্রোসফট উইন্ডোজ এর জন্য মে ২০০৩ এবং এক্সবক্সের জন্য ২০০৩ সালের অক্টোবরে প্রকাশ হয়েছিল।
প্রকাশের পরে, গেমটি বিশেষত এর সংগীত, গেমপ্লে এবং ওপেন ওয়ার্ল্ড ডিজাইনের নির্দেশনায় প্রশংসিত সমালোচনা সহ প্রশংসিত হয়েছিল। তবে, সহিংসতা এবং জাতিগত গোষ্ঠীগুলির চিত্রিত করার জন্য সমালোচনা সমেত গেমটি বিতর্ক সৃষ্টি করেছিল। গেমটি হিংসাত্মক এবং স্পষ্ট হিসাবে চিহ্নিত হওয়ার সময় মামলা ও বিক্ষোভের সূত্রপাত করেছিল। ভাইস সিটি ২০০২-এর সর্বাধিক বিক্রিত ভিডিও গেম হয়ে উঠেছে এবং ১৭.৫ মিলিয়নেরও বেশি অনুলিপি বিক্রি করেছে। ভিডিও গেমগুলির ষষ্ঠ প্রজন্মের সবচেয়ে উল্লেখযোগ্য শিরোনামগুলির একটি হিসাবে বিবেচিত এবং এটি এখন পর্যন্ত তৈরি সেরা ভিডিও গেমগুলির মধ্যে এটি বেশ কয়েকটি গেমিং প্রকাশনা থেকে গেম অফ দ্য ইয়ার পুরস্কার সহ অসংখ্য বছরের শেষ প্রশংসা অর্জন করে। প্রকাশের পরে, গেমটি অনেক গেমিং প্ল্যাটফর্মগুলিতে অসংখ্য পোর্ট পেয়েছে। গেমের দশম বার্ষিকীতে ২০১২ সালে মোবাইল প্ল্যাটফর্মগুলির জন্য একটি বর্ধিত সংস্করণ প্রকাশ করা হয়েছিল। এর উত্তরাধিকারী, গ্র্যান্ড থেফ্ট অটো: সান আন্দ্রেয়াস ২০০৪ সালে মুক্তি পেয়েছিল এবং ভাইস সিটি স্টোরিজ নামে একটি প্রিকোয়েল ২০০৬ সালে প্রকাশিত হয়েছিল।
শাহজাদা দাউদ
দাউদ এবং তার ১৯ বছর বয়সী ছেলে, সুলেমান দাউদ, ১৮ জুন ২০২৩ সালে টাইটানিকের ধ্বংসাবশেষ দেখার জন্য একটি পর্যটক অভিযানের ২০২৩-এ টাইটান নিমজ্জনের ঘটনা সময় অন্য তিন জনের সাথে মারা যায়।
প্রাথমিক জীবন এবং শিক্ষা
দাউদের জন্ম ১২ ফেব্রুয়ারি ১৯৭৫ সালে পাকিস্তানের রাওয়ালপিন্ডিতে, তিনি হুসেন দাউদের ছেলে।  তার বোন ছিলেন আজমেহ দাউদ এবং সাবরিনা দাউদ একজন সমাজসেবী।। তার পিতামহ আহমেদ দাউদ ছিলেন একজন বিশিষ্ট শিল্পপতি। যিনি পারিবারিক ব্যবসা দাউদ হারকিউলিস কর্পোরেশন প্রতিষ্ঠা করেছিলেন। শাহজাদা বাকিংহাম ইউনিভার্সিটি থেকে এলএলবি এবং ফিলাডেলফিয়া ইউনিভার্সিটি (বর্তমানে টমাস জেফারসন ইউনিভার্সিটি ) থেকে গ্লোবাল টেক্সটাইল মার্কেটিংয়ে এমএসসি ডিগ্রি লাভ করেন।
ব্যক্তিগত জীবন
শাহজাদা দাউদ জার্মানিতে জন্মগ্রহণকারী ক্রিস্টিন দাউদের সাথে বিয়ে করেন, তার সাথে দুটি সন্তান ছিল।
মিডিয়া রিপোর্টগুলো ইঙ্গিত করে যে দাউদ প্রাকৃতিক আবাসস্থল এবং পুনর্নবীকরণযোগ্য শক্তির তদন্তে গভীর আগ্রহ প্রকাশ করেছিল। তাকে একজন "ফটোগ্রাফি উত্সাহী" হিসাবে বর্ণনা করা হয়ে ছিল, বন্যপ্রাণী ফটোগ্রাফি এবং বিভিন্ন প্রাকৃতিক আবাসস্থল অন্বেষণের বিষয়ে বিশেষভাবে উত্সাহী।
২০২৩ সালে তার মোট সম্পদের পরিমাণ ছিল প্রায় ৩৫০ মিলিয়ন মার্কিন ডলার।
কর্মজীবন
দাউদ এনগ্রো কর্পোরেশনের ভাইস-চেয়ারম্যান হিসেবে দায়িত্ব পালন করেন এবং দাউদ হারকিউলিস কর্পোরেশনের একজন পরিচালক ছিলেন।
দাউদ ২০০৩ সাল থেকে এনগ্রো কর্পোরেশনের বোর্ডে ছিলেন। তিনি ২০২১ সালের অক্টোবরে এনগ্রোর ভাইস-চেয়ারম্যান হয়। এর আগে তিনি দাউদ হারকিউলিস কর্পোরেশনের ভাইস-চেয়ারম্যান হিসেবে দায়িত্ব পালন করেন। তিনি পাবলিক-লিস্টেড কোম্পানিগুলো টেক্সটাইল, সার, খাদ্য এবং শক্তিতে একীভূতকরণ এবং অধিগ্রহণের মাধ্যমে বৃদ্ধির সুযোগ সন্ধানে বিনিয়োগ করেন।
২০১২ সালে বিশ্ব অর্থনৈতিক ফোরাম দ্বারা দাউদকে একজন তরুণ বিশ্ব নেতা হিসেবে মনোনীত করা হয়। দাউদ ২০২০ সালে বিজ্ঞানে আন্তর্জাতিক নারী ও মেয়েদের দিবস উপলক্ষে জাতিসংঘে বক্তৃতা করেছিলেন।
নোট
<references group="lower-alpha"/>
হলুদ লাইন (ওয়াশিংটন মেট্রো)
হলুদ লাইন বা ইয়েলো লাইনটি ওয়াশিংটন মেট্রো ব্যবস্থার একটি দ্রুতগামী গণপরিবহন লাইন, এটি ভার্জিনিয়ার ফেয়ারফ্যাক্স কাউন্টি, অ্যালেক্সান্ড্রিয়া ও আর্লিংটন কাউন্টি পাশাপাশি ওয়াশিংটন, ডি.সি. এবং মেরিল্যান্ডের প্রিন্স জর্জের কাউন্টির অন্তর্গত ২১ টি স্টেশনের সমন্বয়ে গঠিত। ২০১৯ সালের মে মাসের পর থেকে হলুদ লাইনটি ভার্জিনিয়ার হান্টিংটন থেকে গ্রিনবেল্ট স্টেশন পর্যন্ত চলবে। এর আগে এটি ব্যস্ত সময়ে মাউন্ট ভার্নন স্কয়ারে সংক্ষিপ্ত বাঁক ব্যবহার করত এবং কম-ব্যস্ত সময়ে ফোর্ট টটেন স্টেশনে শেষ হত।
লাইনটি এল'ফ্যান্ট প্লাজা থেকে উত্তর দিকে গ্রিনবেল্ট পর্যন্ত সবুজ লাইনের সাথে ট্র্যাক ভাগ করে। এটি ডাউনটাউন ওয়াশিংটন এবং জাতীয় বিমানবন্দরের মধ্যে একটি দ্রুত সংযোগ এবং এর প্রায় সব ট্র্যাক সবুজ বা নীল লাইনের সাথে ভাগ করে। হলুদ লাইনের কেবল দুটি স্টেশন রয়েছে, যা অন্য কোনও লাইনের (আইজেনহাউর অ্যাভিনিউ এবং হান্টিংটন) সাথে ভাগাভাগি করা হয়নি এবং ট্র্যাকের কেবলমাত্র দুটি বিভাগ যা অন্য কোনও লাইনের দ্বারা ভাগাভাগি করা যায় না – লাইনের দক্ষিণ প্রান্তের বিভাগ এবং পোটোম্যাক নদী অতিক্রমকারী পেন্টাগন এবং এল'ফ্যান্ট প্লাজা স্টেশনের মাঝের বিভাগটি।
ইতিহাস
মেট্রোর পরিকল্পনা ১৯৫৫ সালে গণপরিবহন জরিপ দিয়ে শুরু হয়, যা ১৯৮০ সালের জন্য আঞ্চলিকভাবে প্রয়োজনীয় অঞ্চলের প্রয়োজন মেটাতে ফ্রিওয়ে ও গণপরিবহন উভয় ব্যবস্থার পূর্বাভাস দেওয়ার চেষ্টা করে। ১৯৫৯ সালে, অধ্যয়নের চূড়ান্ত প্রতিবেদনে দুটি দ্রুতগামী গণপরিবহন লাইনের অন্তর্ভুক্ত হয়, যা ডাউনটাউন ওয়াশিংটনে প্রত্যাশিত সাবওয়। এই পরিকল্পনাটি কলম্বিয়া জেলার মধ্যে বিস্তীর্ণ ফ্রিওয়ে নির্মাণের আহ্বান জানায়, উদ্বেগিত বাসিন্দারা ১ জুলাই, ১৯৬২ সালের মধ্যে ফ্রিওয়ে নির্মাণে স্থগিতাদেশ দিয়ে একটি আঞ্চলিক পরিবহন সংস্থা তৈরি করার জন্য ফেডারেল আইন গঠনের পক্ষে তদবির করেন। নতুন সংস্থা ন্যাশনাল ক্যাপিটাল ট্রান্সপোর্টেশন অ্যাডমিনিস্ট্রেশন ১৯৬২-এর জাতীয় রাজধানী অঞ্চল প্রতিবেদনে পরিবহন জারি করে, এতে হলুদ লাইনের পথটি অন্তর্ভুক্ত হয়নি। ১৯৬৭ সালে, শহরের কেন্দ্রস্থলের ৭তম স্ট্রিটের অধীনে একটি কেন্দ্রীয় রুট কেবলমাত্র প্রাথমিকভাবে "অভ্যন্তরীণ শহর"-এ মেট্রো রেল পরিষেবা প্রদানের জন্য যুক্ত হয়। ১৯৬৮ সালের মার্চ মাসে, ওয়াশিংটন মেট্রোপলিটন এরিয়া ট্রানজিট অথরিটি (ডব্লুিউএমএটিএ) বোর্ড তার ৯৮-মাইল (১৫৮ কিমি) দীর্ঘ গৃহীত আঞ্চলিক ব্যবস্থা'র (এআরএস) অনুমোদন প্রদান করে, যার মধ্যে ফ্রাঙ্কোনিয়া এবং ব্যাকলিক রোড (স্প্রিংফিল্ডে) থেকে গ্রিনবেল্ট পর্যন্ত হলুদ লাইন অন্তর্ভুক্ত হয়।
হলুদ লাইনের জন্য মাটি কাটা-ভরাট পদ্ধতিতে একটি সুড়ঙ্গ ৭তম স্ট্রিট ও ইউ স্ট্রিটের নীচে নির্মিত হয়, রাস্তাগুলিতে রাস্তার ট্র্যাফিক এবং পথচারীদের উভয়ের প্রবেশ প্রবেশাধিকার কঠিন হয়ে ওঠে। এর ফলাফলটি ছিল রুটের পাশের ঐতিহ্যবাহী খুচরা ব্যবসায়গুলির ক্ষতি। মূলত ১৯৭৭ সালের সেপ্টেম্বরে, লাইনের ডাউনটাউন বিভাগটি খোলার কথা ছিল। কলম্বিয়া জেলা এবং ইউ স্ট্রিটের উত্তরে হলুদ লাইনের সঠিক সারিবদ্ধকরণের জন্য প্রিন্স জর্জে'স কাউন্টি জেলার অনুমোদনের কাজটি বিলম্বের কারণে নির্মাণ বিলম্ব হয়। মূলত, এআরএস পরিকল্পিত উত্তর সেন্ট্রাল ফ্রিওয়ের মাঝারি স্ট্রিপটিতে লাইনটি স্থাপন করার আহ্বান জানানো হয়, তবে এই রাস্তাটি বাতিল হওয়ার পরে প্রতিস্থাপন পাতাল রেল টানেলের রুটটি বিতর্কিত হয়ে পড়ে, ফলে কয়েক বছরের ব্যয়বহুল বিলম্ব হয়।
৩০ এপ্রিল, ১৯৮৩ সালে, হলুদ লাইনের পরিষেবা শুরু হয়, ব্যবস্থাটিতে আর্কাইভ যুক্ত করে এবং ইতিমধ্যে নির্মিত দুটি স্টেশন গ্যালারী প্লেস এবং পেন্টাগনকে পোটোম্যাক নদীর উপরে নির্মিত একটি সেতু দ্বারা সাথে যুক্ত করা হয়। ১৭ ডিসেম্বর ১৯৮৩ সালে, এটি জাতীয় বিমানবন্দর পেরিয়ে চারটি স্টেশন হান্টিংটনের দিকে প্রসারিত হয়; ক্যাপিটাল বেল্টওয়ের বাইরে প্রথম স্টেশন। ১১ ই মে, ১৯৯১ সালে, ইউ স্ট্রিটের সবুজ লাইনের সংযোগটি যখন খোলা তখন সবুজ লাইনের দক্ষিণ শাখাটি শেষ না হওয়া পর্যন্ত এটি হলুদ লাইনের সম্প্রসারণ হিসাবে কাজ করে। যখন সবুজ লাইনের পরিষেবা শুরু হয়, তখন হলুদ লাইনটি মাউন্ট ভার্নন স্কয়ারে ছিন্ন করা হয়, যেখানে ট্রেনগুলি রিলে চালানোর জন্য একটি পকেট ট্র্যাক উপস্থিত ছিল।
মূলত ভার্জিনিয়ায় হলুদ লাইনের কিছুটা ভিন্ন পথ অনুসরণ করার পরিকল্পনা করা হয়। এই পরিকল্পনায় হলুদ লাইনের ট্রেনগুলি ফ্রাঙ্কোনিয়া-স্প্রিংফিল্ডে প্রেরণ করা এবং নীল লাইনের ট্রেনগুলি হান্টিংটনে পর্যন্ত চালানোর কথা ছিল। হান্টিংটন পর্যন্ত লাইনের নির্মাণ কাজ শেষ হওয়ার সময় রেল গাড়ির সংকট থাকার কারণে এটি পরিবর্তন করা হয়। কারণ হান্টিংটনে পর্যন্ত নীল লাইনের পরিষেবা চালানোর পরিবর্তে হলুদ লাইনের পরিষেবা চালানোর জন্য কম রেল গাড়ির প্রয়োজন ছিল। ১৯৯৯ সাল থেকে ২০০৮ সালের ৪ জুলাই পর্যন্ত, মেট্রোর বিশেষ পরিষেবা প্যাটার্নের অংশ হিসাবে হলুদ লাইনটি ফ্রাঙ্কোনিয়া–স্প্রিংফিল্ড পর্যন্ত পরিচালিত হয়।
১৯৯৮ সালে, কংগ্রেস ওয়াশিংটন জাতীয় বিমানবন্দরের নাম পরিবর্তন করে করা হয় রোনাল্ড রেগান ওয়াশিংটন জাতীয় বিমানবন্দর, এই আইনটি উল্লেখ করে যে নাম পরিবর্তন বাস্তবায়নে কোনও অর্থ ব্যয় করা হবে না। ফলস্বরূপ, ডব্লুিউএমএটিএ জাতীয় বিমানবন্দর স্টেশনটির নাম পরিবর্তন করা হয়নি (যা কখনই বিমানবন্দরের পুরো নাম অন্তর্ভুক্ত করে না)। রিপাবলিকান কংগ্রেসম্যানদের থেকে স্টেশনটির নতুন নামকরণের বিষয়ে বারবার জিজ্ঞাসার জবাবে ডব্লুিউএমএটিএ জানিয়েছে যে কেবল স্থানীয় এখতিয়ারের অনুরোধে স্টেশনগুলির নাম পরিবর্তন করা হয়। যেহেতু আর্লিংটন কাউন্টি এবং ডিস্ট্রিক্ট অফ কলম্বিয়া উভয়ই ডেমোক্র্যাটস দ্বারা নিয়ন্ত্রিত ছিল, ফলে নাম পরিবর্তনটি অবরুদ্ধ থাকে। অবশেষে, ২০০১ সালে, কংগ্রেস স্টেশনটির নাম পরিবর্তন করে, আরও ফেডেরাল অর্থায়নের শর্ত তৈরি করে।
মে ২০১৮ সালে, মেট্রো ব্যবস্থা জুড়ে ২০ টি স্টেশনে প্ল্যাটফর্মগুলির একটি নতুন সংস্কারের ঘোষণা দেওয়া হয়। ২০১৯ সালে ২৫ মে থেকে 8 ই সেপ্টেম্বর পর্যন্ত প্ল্যাটফর্মের পুনর্গঠনগুলিকে সামঞ্জস্য করার জন্য, রোনাল্ড রেগান ওয়াশিংটন জাতীয় বিমানবন্দরের দক্ষিণে নীল এবং হলুদ লাইন দুটি মেট্রোর ইতিহাসের সবচেয়ে দীর্ঘতম সময়ের জন্য লাইন বন্ধ থাকে। ফলস্বরূপ, নীল এবং হলুদ লাইনের বিমানবন্দরের পরবর্তী অংশ বন্ধ রাখার সময়ে হলুদ এবং নীল লাইনের সমস্ত পরিষেবা রোনাল্ড রেগান ওয়াশিংটন জাতীয় বিমানবন্দর পর্যন্ত  চালু হয়।
২২ শে মার্চ, ২০২০ সাল থেকে ২৮ শে জুন, ২০২০ সাল পর্যন্ত ২০২০-এর করোনভাইরাস মহামারীর কারণে ট্রেনগুলি আইজেনহাউর অ্যাভিনিউ, আর্কাইভস, মাউন্ট ভার্নন স্কোয়ার এবং কলেজ পার্ক–ইউনিভার্সিটি অব মেরিল্যান্ড স্টেশনগুলিকে এড়িয়ে চলে। ২০২০ সালের ২৮ জুন থেকে সমস্ত স্টেশন পুনরায় খোলা হয়।
ভবিষ্যৎ
দ্বিতীয় উন্নয়ন প্রকল্পের অন্তর্গত রয়েছে মেট্রো সেন্টারের সাথে গ্যালারী প্লেস স্টেশনের আন্তঃসংযোগ করার জন্য একটি পথচারী টানেল তৈরি করা। জুলাই ২০০৫ সালের, একটি সমীক্ষায় মেট্রো সেন্টারের পূর্ব মধ্যবর্তী তলাকে গ্যালারী প্লেসের পশ্চিম মধ্যবর্তী তলার সাথে সংযুক্ত করার প্রস্তাব করা হয়, যা কেবল একটি ব্লকের দূরত্বে রয়েছে। প্রস্তাবিত সংযোগটি হলুদ লাইন এবং মেট্রো সেন্টারে নীল এবং কমলা লাইনের মধ্যে স্থানান্তর করতে লাল লাইন ব্যবহার করে এমন যাত্রীদের সংখ্যা হ্রাস করবে। ২০১১ সালের হিসাবে, প্রকল্পটি স্থগিত রয়েছে।
কালো যাদুকর
নন্দিত কথা সাহিত্যিক হুমায়ূন আহমেদের কালো জাদুকর উপন্যাসটি ১৯৯৮ সালের বইমেলায় প্রথম প্রকাশিত হয়। বইটির প্রকাশনা সংস্থা পার্ল পাবলিকেশন্স। ।
কাহিনীসংক্ষেপ
মবিন উদ্দিনের ছেলে টুনু মারা গিয়েছে কয়েক বছর আগে। আর একমাত্র কন্যা সুপ্তি চোখে দেখতে পায় না। রাস্তা দিয়ে হেঁটে যাওয়ার সময় সে এক জাদুকরকে দেখতে পায় যার গাত্রবর্ণ কালো। এক সময় সে জাদুকরকে তার বাড়িতে নিয়ে আসে। জাদুকর তার নাম বলে টুনু যদিও তার আসল নাম টগর। আস্তে আস্তে জাদুকর যেন মবিন উদ্দিনের পরিবারের অংশ হয়ে ওঠে। মবিন উদ্দিনের বাড়িতে কয়েক বছর ধরে ভাপা পিঠা হত না কারণ  মবিন উদ্দিনের ছেলে টুনুর পছন্দ ছিল ভাপা পিঠা। কিন্তু মবিন উদ্দিনের স্ত্রী সুরমা তাকে ভাপা পিঠা করে খাওয়ায়।
একদিন কালো জাদুকরকে চলে যেতে বলে মবিন উদ্দিন। চলে যায় কালো জাদুকর কিন্তু যাওয়ার আগে তার জীবনের সত্য কিছু কথা লিখে মবিন উদ্দিনকে দিয়ে যায়। সুপ্তি হঠাৎ করে চোখে দেখতে পায়।
গঙ্গাপুর সিটি
গঙ্গাপুর সিটি (Gangapur City) ভারতের রাজস্থান রাজ্যের সওয়াই মাধোপুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে গঙ্গাপুর সিটি শহরের জনসংখ্যা হল ৯৬,৭৯৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে গঙ্গাপুর সিটি এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
মুরগেট রেলওয়ে স্টেশন (বৃহত্তর ম্যানচেস্টার)
মুরগেট হল্ট রেলওয়ে স্টেশন ১৯১২ সালের ১লা জানুয়ারিতে স্ট্যালিব্রিজ থেকে হাডার্সফিল্ড পর্যন্ত লন্ডন অ্যান্ড নর্থ ওয়েস্টার্ন রেলওয়ে রুটে খোলা হয়েছিল। স্টেশনটি ওল্ডহ্যাম থেকে ডেলফ হয়ে গ্রিনফিল্ড পর্যন্ত শুধুমাত্র ট্রেনের মাধ্যমে পরিবেশিত হয়েছিল। এটি ১৯৫৫ সালের ২ই মে বন্ধ হয়ে যায় যখন স্থানীয়ভাবে "ডেলফ ডঙ্কি" নামে পরিচিত ট্রেন পরিষেবাটি প্রত্যাহার করা হয়েছিল। বর্তমানে মুরগেট হল্টের অবস্থানটি আপারমিলে রেলপথে একটি ফুট ক্রসিং দ্বারা চিহ্নিত করা হয়েছে, যদিও স্টেশনটির কোন চিহ্ন অবশিষ্ট নেই। কাছাকাছি ডেলফ জংশন সিগন্যাল বক্সের ভিত্তি দেখা যায়, যেখানে ট্রেনগুলি ডেলফের একক লাইন বিভাগে প্রবেশের অনুমতি প্রদানকারী টোকেন গ্রহণ করত।
ইন্ডিয়ান ইনস্টিটিউট
ইন্ডিয়ান ইনস্টিটিউট (ইংরেজি: Indian Institute) ছিল অক্সফোর্ড বিশ্ববিদ্যালয়ের একটি গবেষণা প্রতিষ্ঠান। ১৮৮৩ সালে স্যার মোনিয়ার মোনিয়ার-উইলিয়ামস ব্রিটিশ ভারতের ইন্ডিয়ান সিভিল সার্ভিস চাকুরিপ্রার্থীদের প্রশিক্ষণের উদ্দেশ্যে এটি চালু করেন। ইনস্টিটিউটের ভবনটি ইংল্যান্ডের মধ্য অক্সফোর্ডে কেট স্ট্রিটের উত্তর সীমায় অবস্থিত ছিল। ১৮৮৬ সালে এখানে ইন্ডিয়ান ইনস্টিটিউট লাইব্রেরি স্থাপিত হয়। ১৯২৭ সালে এটি বিশ্ববিদ্যালয়ের প্রধান গ্রন্থাগার বোডলেয়ান লাইব্রেরির অধীনস্থ একটি গ্রন্থাগারে পরিণত হয়। দক্ষিণ এশিয়ার (বিশেষত হিমালয় ও তিব্বত অঞ্চলের) ইতিহাস ও সংস্কৃতি-সংক্রান্ত গ্রন্থাবলি এই গ্রন্থাগারের বিশেষত্ব।
ফুজাইরাহ
ফুজাইরাহ (الفجيرة) সংযুক্ত আরব আমিরাতের ফুজাইরাহ আমিরাতের রাজধানী। ওমান উপসাগরের তীরে অবস্থিত এই শহরটি সংযুক্ত আরব আমিরাতের সপ্তম বৃহত্তম শহর। এটি সংযুক্ত আরব আমিরাতের পূর্ব উপকূলে অবস্থিত একমাত্র আমিরাতি রাজধানী শহর। ফুজাইরাহের দিব্বা ও মাসাফির নামীয় দুটি অংশ রয়েছে।
জনসংখ্যা
২০০৫ সালে অনুষ্ঠিত সর্বশেষ আদমশুমারিতে ফুজাইরাহ আমিরাতের জনসংখ্যা ছিল ৫৫,০০০ জন এবং ২০১৭ সালে এর আনুমানিক জনসংখ্যা হয়েছিলো প্রায় ৮৬,৫১২ জন; যেখানে পুরো আমিরাতের জনসংখ্যা হয়েছিলো প্রায় ২,৩৬,৮১১ জন।
বাণিজ্য
ফুজাইরাহ হচ্ছে এই আমিরাতের প্রধান ব্যবসা ও বাণিজ্যিক কেন্দ্র, যেখানে শহরটির প্রধান সড়ক হামাদ বিন আবদুল্লা রোডে সুউচ্চ অফিস বিল্ডিং (যেমন: ফুজাইরাহ টাওয়ার) সমূহ অবস্থিত।
ফুজাইরাহ আমিরাতের বিশেষায়িত বাণিজ্যিক এলাকা ফুজাইরাহ মুক্ত অঞ্চল শহরটির উত্তরে অবস্থিত।
প্রয়াগ ঝাঁ
প্রয়াগ ঝা চিল্লার, যিনি প্রয়াগ ঝা নামেও পরিচিত, সমসাময়িক ভারতীয় শিল্পী, তিনি নকশাকাটার ক্ষেত্রে বিশেষজ্ঞ। তাঁর কাজগুলি দিল্লির ন্যাশনাল গ্যালারী অফ মডার্ন আর্ট সহ পুরো ভারত জুড়ে ছড়িয়ে রয়েছে। ঝা এর কাজসমূহ ১৯৭১ থেকে ২০১২ সাল পর্যন্ত একক প্রদর্শনী হিসেবে জাহাঙ্গীর আর্ট গ্যালারী, তাজ আর্ট গ্যালারী, বাজাজ আর্ট গ্যালারী এবং আর্ট হেরিটেজ নয়াদিল্লিতে প্রদর্শন করা হয়েছিল। তাঁর শিল্পকর্মসমূহ প্রাচীন ভারতীয় মহাকাব্য মেঘদূত ("দ্য মেসেঞ্জার ক্লাউডস ") এর দৃশ্যকে চিত্রিত করে এবং ঘাস ও পাতার মতো প্রাকৃতিক বস্তুসমূহ দ্বারা অনুপ্রাণিত। ঝা এর প্রথম দিকের কাজগুলি প্রাথমিকভাবে একরঙা ছিল, তবে শক্তিশালী রঙগুল অন্তর্ভুক্ত হবার মাধ্যমে পরবর্তীতে তাঁর কাজ আরো বিকশিত হয়েছে।
ঝা তাঁর ব্যাচেলর হাউজ শিরোনামের শিল্পকর্মটির জন্য ৭ম ত্রৈমাসিক আন্তর্জাতিক পুরস্কার জিতেছেন। অন্যান্য সম্মানসূচক অর্জনগুলো হল প্রাদেশিক স্তরের পুরস্কার এবং ভারতের রাষ্ট্রপতি কর্তৃক প্রদত্ত জাতীয় পুরস্কার।
প্রথম জীবন
তিনি ১৫ মার্চ, ১৯৪৫ সালে উত্তরপ্রদেশের আগ্রায় জন্মগ্রহণ করেন। ঝাঁ ১৯৭১ সালে নয়াদিল্লির কলেজ অব আর্ট থেকে প্রথম শ্রেণিতে জাতীয় ডিপ্লোমা (চিত্রাঙ্কন) অর্জন করেন। ঝাঁ ১৯৭৩ সালে এন বি জোগলেকরের অধীনে এম.এস. ইউনিভার্সিটি অব বরোদার ফ্যাকাল্টি অব ফাইন আর্টস থেকে প্রথম শ্রেণিতে গ্রাফিক আর্টে পোস্ট ডিপ্লোমা পান।
কালিদাস মেঘদূত এচিং প্রকল্পের জন্য ভারতের মানবসম্পদ ও উন্নয়ন মন্ত্রণালয় থেকে ১৯৯৫ থেকে ১৯৯৭ সাল পর্যন্ত তিন বছরের সিনিয়র ফেলোশিপের জন্য তাকে নির্বাচিত করা হয়েছিল।
কর্ম
ঝা এর শিল্পকর্মের প্রদর্শনী আর্ট হেরিটেজ গ্যালারী, ন্যাশনাল গ্যালারী অব মডার্ন আর্ট এবং অন্যান্য গ্যালারীগুলিতে প্রায়শই অনুষ্ঠিত হয়।
২০০৭ সালে, অপ্রয়োজনীয় ধাতু চোরেরা তাঁদের কারঘরের স্টুডিও থেকে দশ বছর ধরে সঞ্চিতমেঘদূতের নকশাসমূহ সহ আশিটি জিংক প্লেট চুরি করে। প্লেটগুলি আর পুনরুদ্ধার করা সম্ভব হয়নি।
ব্যক্তিগত জীবন
প্রয়াগ ঝাঁ চিল্লার ১৯৭১ সালের জুলাই মাসে জে. কে. চিল্লারের সাথে বিবাহবন্ধনে আবদ্ধ হন। বর্তমানে এই দম্পতি ভারতের নবি মুম্বাইয়ে বসবাস করছেন।
বাংলাদেশের দুর্যোগ ব্যবস্থাপনা ও ত্রাণ মন্ত্রী
দুর্যোগ ব্যবস্থাপনা ও ত্রাণ মন্ত্রী গণপ্রজাতন্ত্রী বাংলাদেশ সরকারের দুর্যোগ ব্যবস্থাপনা ও ত্রাণ মন্ত্রণালয়ের দায়িত্বপ্রাপ্ত মন্ত্রী। তিনি দুর্যোগ ব্যবস্থাপনা ও ত্রাণ মন্ত্রণালয়ের অধীনস্থ সকল দপ্তর ও সংস্থার নির্বাহী প্রধান। ১৯৭২ সালে ত্রাণ ও পুনর্বাসন মন্ত্রণালয় নামে একটি আলাদা মন্ত্রণালয় গঠিত হয়। এরপর ১৯৮২ সালে খাদ্য মন্ত্রণালয়ের সাথে একীভূত করে ত্রাণ ও পুনর্বাসন বিভাগ গঠিত হয়েছিল। ১৯৮৮ সালে ত্রাণ ও পুনর্বাসন বিভাগকে ত্রাণ মন্ত্রণালয় নামে পুনঃপ্রতিষ্ঠা করা হয়। ১৯৯৪ সালে নাম পরিবর্তন করে দুর্যোগ ব্যবস্থাপনা ও ত্রাণ মন্ত্রণালয় করা হয়। ২০০৪ সালে আবারও খাদ্য মন্ত্রণালয়ের সাথে একীভূত করা হয়। ২০০৯ সালে খাদ্য ওদুর্যোগ ব্যবস্থাপনা মন্ত্রণালয়ের অধীনে দুর্যোগ ব্যবস্থাপনা ও ত্রাণ বিভাগ গঠিত হয়। ২০১২ সালের ১৩ সেপ্টেম্বর খাদ্য মন্ত্রণালয় এবং দুর্যোগ ব্যবস্থাপনা ও ত্রাণ মন্ত্রণালয় নামে দুটি সতন্ত্র মন্ত্রণালয় গঠিত হয়।
উত্তর রেল
উত্তর রেল ভারতীয় রেলের ১৮টি রেলওয়ে জোনের একটি। উত্তর রেলের সদরদপ্তর ভারতের জাতীয় রাজধানী অঞ্চল দিল্লীর নতুন দিল্লীতে অবস্থিত।
উত্তর রেল ভারতের ৯টি পুরনো জোনগুলির একটি, তথা ভারতের বৃহত্তম জোনেরও একটি। ৬৮০৭ কিমি রেললাইন এই জেনের আওতাধীন। ভারতীয় রাজ্য জম্মু ও কাশ্মীর, পাঞ্জাব, হরিয়ানা, হিমাচল প্রদেশ, উত্তরাখণ্ড ও উত্তরপ্রদেশ এবং কেন্দ্রশাসিত অঞ্চল-দিল্লী ও চণ্ডীগড়ের মধ্যে বিস্তৃত সমস্ত রেলপথ উত্তর রেল কর্তৃক পরিচালিত।
উক্ত জোনটি ১৪ এপ্রিল ১৯৫২ সালে ইংরেজ আমলের যোধপুর রেল, বিকানের রেল, পূর্ব পাঞ্জাব রেল এবং ইস্ট ইন্ডিয়ান রেলওয়ে কম্পানির তিনটি জোন একসাথে মিলিয়ে গঠিত। এই জেনে সর্বপ্রথম যাত্রী সহ রেলগাড়ি চালু হয় ৩ মার্চ ১৮৫৯ সালে এলাহাবাদ ও কানপুরের মধ্যে
ইতিহাস
১৪ এপ্রিল ১৯৫২ সালে, যোধপুর রেলওয়ে, বিকানের রেলওয়ে, পূর্ব পাঞ্জাব রেলওয়ে এবং মুঘলসরাই ( উত্তর প্রদেশ ) এর উত্তর-পশ্চিমে পূর্ব ভারতীয় রেলওয়ের তিনটি বিভাগকে একীভূত করে উত্তর রেলওয়ে জোন তৈরি করা হয়েছিল।
১৮৫৯ সালের ৩ মার্চ, এলাহাবাদ – কানপুর, উত্তর ভারতের প্রথম যাত্রীবাহী রেললাইন খোলা হয়েছিল, যা উত্তর রেলওয়ে জোনের অধীনে পড়ে।
১৮৬৪ সালে, কলকাতা থেকে দিল্লি পর্যন্ত একটি ব্রড-গেজ ট্র্যাক স্থাপন করা হয়েছিল।
১৮৬৪ সালে, পুরানো দিল্লি এবং মিরাট সিটি রেলওয়ে স্টেশনের মধ্যে রেললাইন নির্মিত হয়েছিল। ১৮৫৭ সালের সিপাহী বিদ্রোহের পরে ১৮৬৫ সালের দিকে ব্রিটিশ ভারত সরকার মিরাট ক্যান্টনমেন্ট রেলওয়ে স্টেশন টি প্রতিষ্ঠিত করেছিল।
১৮৬৬ সালে, ইস্ট ইন্ডিয়ান রেলওয়ে কোম্পানির হাওড়া-দিল্লি লাইনে ট্রেন চলতে শুরু করে।
১৮৭০ সালে, সিন্ধ পাঞ্জাব এবং দিল্লি রেলওয়ে -দীর্ঘ অমৃতসর জংশন-আম্বালা-জাগাধ্রি - সাহারানপুর-গাজিয়াবাদ লাইন সম্পন্ন করে মুলতানকে (এখন পাকিস্তানে) দিল্লি জংশন এর সাথে সংযুক্ত করে।
১৮৭২ সালে, দিল্লি সরাই রোহিলা রেলওয়ে স্টেশনটি প্রতিষ্ঠিত হয়েছিল যখন দিল্লি থেকে জয়পুর এবং আজমির পর্যন্ত মিটার-গেজ রেললাইন স্থাপন করা হচ্ছিল। দিল্লি তখন প্রাচীর ঘেরা শহরে সীমাবদ্ধ ছিল বলে এটি দিল্লির বাইরে একটি ছোট স্টেশন ছিল। দিল্লি থেকে রেওয়ারি, পাঞ্জাব, রাজস্থান এবং গুজরাত পর্যন্ত সমস্ত মিটারগেজ ট্রেনগুলি এই স্টেশনের মধ্য দিয়ে যায়।দিল্লি থেকে সরাই রোহিলা পর্যন্ত ডবল ট্র্যাক ছিল। সরাই রোহিলা থেকে রেওয়ারী পর্যন্ত ডবল ট্র্যাক করা হয়েছিল, যেখান থেকে একক ট্র্যাক পাঁচটি দিকে গেছে।
১৮৭৬ সালে, দিল্লি থেকে রেওয়ারি এবং আজমীর পর্যন্ত মিটার-গেজ ট্র্যাকটি ১৮৭৩ সালে রাজপুতানা রাজ্য রেলওয়ে স্থাপন করেছিল।
১৮৮৪ সালে, রাজপুতানা-মালওয়া রেলওয়ে -প্রশস্ত মিটারগেজ দিল্লি-রেওয়ারি লাইন  বাটিন্ডা পর্যন্ত সম্প্রসারিত করে। বাঠিন্দা-রেওয়ারি মিটার-গেজ লাইনটি ১৯৯৪ সালে  ব্রডগেজে রূপান্তরিত হয়েছিল।
১৮৮৫ সালের ৯ মার্চ, প্রথম ট্রেনটি যোধপুর জংশন রেলওয়ে স্টেশন থেকে লুনি পর্যন্ত চলে। পরে ১৮৮৯ সালে নিউ যোধপুর রেলওয়ে এবং বিকানের রেলওয়ে একসাথে মিলিত হয় যোধপুর-বিকানের রেলওয়ে গঠিত হয়। ১৮৯১ সালে যোধপুর এবং বিকানেরের মধ্যে একটি রেললাইন তৈরি করা হয়েছিল। পরবর্তীতে ১৯০০ সালে, এটি যোধপুর-হায়দরাবাদ রেলওয়ের সাথে মিলিত হয় (এই রেলওয়ের কিছু অংশ পাকিস্তানে) যা সিন্ধু প্রদেশের হায়দ্রাবাদের সাথে সংযোগ স্থাপন করে। পরে ১৯২৪ সালে যোধপুর এবং বিকানের রেলওয়ে স্বাধীন রেলওয়ে হিসাবে কাজ করে। স্বাধীনতার পর যোধপুর রেলওয়ের একটি অংশ পশ্চিম পাকিস্তানে চলে যায়।
১৮৯১ সালে, দিল্লি-পানিপথ-আম্বালা-কালকা লাইন খোলা হয়েছিল।
অবকাঠামো
তুঘলকাবাদ এবং কানপুর লোকোমোটিভ শেডে ভারতের প্রথম ডিজেল এবং বৈদ্যুতিক লোকোমোটিভ সিমুলেটরগুলি উত্তর রেলওয়ে দ্বারা চালু করা হয়েছিল। এগুলি কর্মক্ষম এবং নতুন চালকদের দক্ষতা উন্নত করতে সাহায্য করে, তাদের উচ্চ-গতির ট্রেন পরিচালনার জন্য প্রশিক্ষণ প্রদান করে। সমস্ত কর্মশালা, ডিজেল শেড এবং এয়ার ব্রেক মালবাহী বিভাগ ISO ৯০০০ প্রত্যয়িত। ডিজেল শেড, তুঘলকাবাদ ভারতীয় রেলওয়েতে ISO ১৪০০০ সার্টিফিকেশন পাওয়ার প্রথম ডিজেল শেড হওয়ার গৌরব অর্জন করেছে।
চান্দৌসি, মোরাদাবাদ ইউপিতে জোনাল রেলওয়ে ট্রেনিং ইনস্টিটিউট (জেডআরটিআই) হল প্রাচীনতম (এবং উত্তর ভারতের একমাত্র) রেলওয়ে ট্রেনিং ইনস্টিটিউট, যেখানে ড্রাইভার, গার্ড, টিকিট চেকার, স্টেশন মাস্টার, ট্রাফিক ইন্সপেক্টর, কমার্শিয়াল ইন্সপেক্টর, জেই (সিগন্যাল) এর মতো গ্রুপ সি রেলওয়ে কর্মচারীরা এবং টেলিকম) ইত্যাদি প্রাথমিক, প্রচারমূলক এবং রিফ্রেশার কোর্সের জন্য প্রশিক্ষণপ্রাপ্ত। ZRTI হল একটি ISO ৯০০১ ইনস্টিটিউট। ইনস্টিটিউটে ভর্তির জন্য আবেদনকারীরা সর্বভারতীয় রেলওয়ে পরীক্ষায় উত্তীর্ণ হন। ZRTI একজন সিনিয়র সিভিল সার্ভিস অফিসারের নেতৃত্বে।
এখতিয়ার
উত্তর রেলওয়ে ভারতীয় রেলওয়ের নয়টি পুরানো জোনের মধ্যে একটি এবং ৬৮০৭ কিলোমিটার নিয়ে রুটের নেটওয়ার্কের দিক থেকে সবচেয়ে বড়। এটি পাঞ্জাব, হরিয়ানা, হিমাচল প্রদেশ, উত্তরাখণ্ড এবং উত্তর প্রদেশ এবং জম্মু ও কাশ্মীর, দিল্লি এবং চণ্ডীগড়ের কেন্দ্রশাসিত অঞ্চলগুলিকে কভার করে৷
গুরুত্বপূর্ণ ট্রেন
রাজধানী নতুন দিল্লি এই রেল অঞ্চলের অধীন হওয়ায় সবকটি রাজধানী এক্সপ্রেস এর সাথেই যুক্ত। এই ধরনের ট্রেনের সাথে বিভিন্ন রাজ্যের রাজধানীর যোগাযোগ রয়েছে। এখানে সর্বাধিক সংখ্যায় শতাব্দী এক্সপ্রেস ট্রেন চলে।
বিভাগ
উত্তর রেলওয়ের জোনাল হেডকোয়ার্টার অফিস বরোদা হাউস, নিউ দিল্লিতে এবং পাঁচটি বিভাগীয় সদর দপ্তর এখানে অবস্থিত:
জাপানের পরিবহন ব্যবস্থা
thumb|right|[[টোকিও স্টেশন|টোকিও স্টেশনে শিনকানসেন, জাপানের দ্রুততম এবং বিশ্বের অন্যতম দ্রুত ট্রেন।]] জাপানের পরিবহন ব্যবস্থা অত্যাধুনিক এবং পরিবহন অবকাঠামো ব্যয়বহুল। জাপানে সড়ক নির্মাণে প্রচুর অর্থ ব্যয় করা হয়। সমগ্র দেশব্যাপী বিস্তৃত ১.২ মিলিয়ন কিলোমিটারের পাকারাস্তা জাপানের প্রধান পরিবহন ব্যবস্থা। জাপানের বামহাতি ট্রাফিক পদ্ধতি প্রচলিত। বড় শহরে যাতায়াতের জন্য নির্মিত সড়কসমূহ ব্যবহারের জন্য সাধারণত টোল নেয়া হয়।
জাপানে বেশ কয়েকটি রেলওয়ে কোম্পানি রয়েছে। কোম্পানিগুলোর মধ্যে প্রতিযোগিতা বিদ্যমান। এসব রেল কোম্পানির মধ্যে জাপান রেলওয়েস গ্রুপ, কিনটেটসু কর্পোড়েশন, সেইবু রেলওয়ে, কেইও কর্পোরেশন উল্লেখযোগ্য। এসব কোম্পানি রেল পরিবহনকে আকর্ষণীয় করার জন্য বিভিন্ন কৌশল অবলম্বন করে থাকে; যেমন- রেল স্টেশনে খুচরা দোকান স্থাপন। প্রায় ২৫০ কিলোমিটারব্যাপী বিস্তৃত শিনকানসেন জাপানের প্রধান শহরগুলোকে সংযুক্ত করেছে। এছাড়া অন্যান্য রেল কোম্পানিও সময়ানুবর্তিতার জন্য সুপরিচিত।
জাপানে ১৭৩টি বিমানবন্দর রয়েছে। সবচেয়ে বড় অভ্যন্তরীণ বিমানবন্দর হল হানেদা বিমানবন্দর, এটি এশিয়ার সবচেয়ে ব্যস্ততম বিমানবন্দর। জাপানের সবচেয়ে বড় আন্তর্জাতিক বিমানবন্দর হল নারিতা আন্তর্জাতিক বিমানবন্দর। অন্যান্য বড় বিমানবন্দরের মধ্যে রয়েছে কানসাই আন্তর্জাতিক বিমানবন্দর, শুবু সেন্ট্রেয়ার আন্তর্জাতিক বিমানবন্দর। জাপানের সবচেয়ে বড় সমুদ্র বন্দর হল নাগোয়া বন্দর।
গুণ্টুর টকিজ
গুন্টুর টকিজ হল ২০১৬ সালের একটি ভারতীয় তেলুগু ভাষার ক্রাইম-কমেডি চলচ্চিত্র, যা প্রবীণ সাত্তারু দ্বারা পরিচালিত, যিনি সিদ্দু জোন্নালগড্ডার সাথে চলচ্চিত্রটির সহ-রচনা করেছিলেন। চলচ্চিত্রটিতে অভিনয় করেছেন জোন্নালগড্ডা, রশ্মি গৌতম, শ্রদ্ধা দাস এবং নরেশ। চলচ্চিত্রটি একটি স্লিপার হিট ছিল। এটি তামিল ভাষায় ইভানুক্কু এনগেয়ো ম্যাচাম ইরুক্কু (২০১৮) নামে পুনর্নির্মাণ করা হয়েছিল।
১৯৫৩–৫৪ লা লিগা
১৯৫৩–৫৪ লা লিগা হচ্ছে লা লিগার ২৩তম মৌসুম। নিজেদের ২য় শিরোপা জয়ের ২১ বছর পর রিয়াল মাদ্রিদ ৩য় বারের মতো লা লিগার শিরোপা তাদের ঘরে তোলে।
মাক্সিম লাইচ
মাক্সিম লাইচ (, Maxim Leitsch; জন্ম: ১৮ মে ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব বোখুম এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।
জার্মান ফুটবল ক্লাব এসেনারের যুব পর্যায়ের হয়ে খেলার মাধ্যমে লাইচ ফুটবল জগতে প্রবেশ করেছেন এবং পরবর্তীকালে ভাটেনশাইট ০৯ এবং বোখুমের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব বোখুমের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৫ সালে, লাইচ জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
মাক্সিম লাইচ ১৯৯৮ সালের ১৮ই মে তারিখে জার্মানির এসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লাইচ জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১৫ই ডিসেম্বর তারিখে তিনি ইসরায়েল অনূর্ধ্ব-১৮ দলের বিরুদ্ধে ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
এনার্জি ড্রিঙ্ক
শক্তিবর্ধক পানীয় বা এনার্জি ড্রিঙ্ক (Energy drink) এক ধরনের উদ্দীপক ওষুধ বা পানীয় যা প্রস্তুতকারী প্রতিষ্ঠানগুলো কর্তৃক শক্তি বৃদ্ধি করতে পারে বলে দাবী করে থাকেন। এর স্বপক্ষে তারা বলছেন যে এসকল পানীয়ে ভিটামিন এবং উদ্দীপনা উপযোগী খাদ্য উপাদান রয়েছে। কিন্তু এর প্রধান উপাদান ক্যাফেইন, বিয়ার ও এ্যালকোহল। কার্বনেটেড পানীয়ের মতো এতে প্রচুর চিনি বা অন্যান্য মিষ্টি, এবং অ্যামিনো অ্যাসিড থাকতে পারে আবার নাও পারে। রেড বুল এবং পাওয়ারেড জনপ্রিয় এনার্জি ড্রিঙ্ক হিসেবে বিবেচিত। তরুণ সমাজই সচরাচর এর প্রধান ভোক্তা। সমগ্র বিশ্বে এনার্জি ড্রিঙ্কের ক্রেতাদের তালিকায় ৬৬% জনগোষ্ঠীর বয়সসীমা ১৪ থেকে ৩৫ বছর।
উইস্ক
উইস্ক হ'ল ইউনিলিভার (১৯৫৬ থেকে ২০০৮) এবং সান প্রোডাক্টস (২০০৮ থেকে ২০১৭) কর্তৃক যুক্তরাষ্ট্রে উৎপাদিত ধোলাই সাবানের একটি মার্কা বা ব্র্যান্ড ছিল।
এনার্জি ড্রিঙ্ক
উপাদানসমূহ
এনার্জি ড্রিঙ্কে সাধারণতঃ ক্যাফেইনসহ মিথাইলজেনথিন, ভিটামিন বি এবং ঔষধি গুণাগুনসম্পন্ন উপাদান থাকে। অন্যান্য উপাদানের মধ্যে রয়েছে অম্লক্ষারযুক্ত পানি, গুয়ারানা, ইয়ার্বা মেট, একাই এবং টাউরিনসহ বিভিন্ন ধরনের জিনসেং, মেলটোডেক্সট্রিন, ইনোসিটল, কার্নিটিন, ক্রিয়েটিন, গ্লুকুরোনোল্যাক্টোন এবং গিঙ্কগো বিলোবা উপাদান রয়েছে। কিছু এনার্জি ড্রিঙ্কে উচ্চমাত্রায় চিনি রয়েছে। পাশাপাশি অনেক ড্রিঙ্কে কৃত্রিম মিষ্টিজাতীয় উপাদান নিয়ন্ত্রণ করে বাজারজাত করা হয়। অধিকাংশ এনার্জি ড্রিঙ্কেই ক্যাফেইনজাতীয় উপাদান বিদ্যমান। ক্যাফেইন এমন একটি উত্তেজক দ্রব্য যা কফি কিংবা চায়ে পাওয়া যায়। কিন্তু এনার্জি ড্রিঙ্কে ক্যাফেইন উপাদান হিসেবে কোলার মাত্রা প্রায় তিনগুণ বেশি রয়েছে। বার আউন্স পরিমাণের কোকা-কোলা ক্লাসিকে ৩৫ মিলিগ্রাম ক্যাফেইন রয়েছে; এর বিপরীতে মনস্টার এনার্জি ড্রিঙ্কে ক্যাফেইনের পরিমাণ ১২০ মিলিগ্রাম।
উইস্ক
ইতিহাস
উইস্ককে ১৯৫৬ সালে প্রথম তরল ধোলাই সাবান হিসাবে লিভার ব্রাদার্স কোম্পানী যুক্তরাষ্ট্রে প্রবর্তন করে।
এনার্জি ড্রিঙ্ক
প্রতিক্রিয়া
এনার্জি ড্রিঙ্ক পানের ফলে এতে বিদ্যমান উপাদানের প্রভাবে বিভিন্ন শারীরিক ও মানসিক প্রতিক্রিয়ার পরিবেশ সৃষ্টি করে। দু'টি পৃথক গবেষণায় দেখা গেছে যে, মানসিক এবং বস্তুগত দক্ষতা প্রদর্শনের মাত্রা তুলনামূলকভাবে পূর্বের তুলনায় বেশি। অতিরিক্ত এনার্জি ড্রিঙ্ক পানীয় গ্রহণের ফলে শান্ত অবস্থা থেকে ধীরে ধীরে উত্তেজনার প্রবৃত্তি ঘটে। একসময় তা উদ্বিগ্নতা, দুঃচিন্তা, ক্রোধ এবং অনিদ্রা রোগে আক্রান্ত হবার প্রবল সম্ভাবনা থাকে। পুণঃপুণ এনার্জি ড্রিঙ্ক গ্রহণের ফলে কিশোরদের শরীরের ঊর্ধ্বাংশের মাংসপেশী ফুলে যায়। গবেষকরা উল্লেখ করেছেন যে, ক্যাফেইনের প্রতিক্রিয়ায় উদ্যমতা ও দক্ষতা কেড়ে নেয়।
উইস্ক
ইতিহাস
২০০৮ সালে, লিভার ব্রাদার্সের মূল সংস্থা ইউনিলিভার তার উত্তর আমেরিকান ধোলাই ব্র্যান্ডগুলি ভেস্টার ক্যাপিটাল পার্টনার্সের হুইশ ডিটারজেন্টস, ইনক সাথে একত্রিত করে সান প্রোডাক্ট গঠনের পরে উইস্ককে ভেস্টার ক্যাপিটাল পার্টনার কিনে নেয়।
২০১০ সালে উইস্ক নতুন প্যাকেজিংয়ে, নতুন সূচনা দিয়ে পুনরায় চালু করা হয়েছিল, এতে তার নতুন দাগ বর্ণালী প্রযুক্তি এবং শক্ত দাগের বিরুদ্ধে লড়াইয়ের দক্ষতার বৈশিষ্ট্য ছিল। একটি নতুন বিজ্ঞাপনও চালু করা হয়েছিল, এতে "দাগের লড়াইয়ের বিজ্ঞান" রয়েছে। ব্র্যান্ডটি "গভীর পরিষ্কার", "উচ্চ দক্ষতা", "টাটকা বুস্ট" এবং "অক্সি কমপ্লিট" সহ বিভিন্ন ফর্মুলেশনে এসেছিল।
২০১৬ সালের জুনে, হেনকেল সান প্রোডাক্ট কিনে নেয় এবং তার নিজস্ব লন্ড্রি ডিটারজেন্ট ব্র্যান্ড পার্সিলকে রক্ষায় উইস্ক বন্ধ করে দেয়।
মার্কেটিং
ব্র্যান্ডটি ১৯৬৮ সালে প্রচলিত সফল "রিং এরাউন্ড দ্য কলার" প্রচারণার জন্য ব্যাপক পরিচিত পেয়েছিল, এটি শার্টের কলারের কঠিন দাগ তোলার লড়াইয়ে পণ্যটির দক্ষতার উপর আলোকপাত করে। এই প্রচারণার দাবি কয়েক দশক পরে ভুল প্রমাণিত হওয়ায় উল্লেখযোগ্য সমালোচনার স্বীকার হয়েছিল।
টিলিঙা মন্দির
টিলিঙা মন্দির তিনসুকিয়া জেলার বরডুবি নামের স্থানে অবস্থিত। দুলীয়াজান থেকে এই মন্দিরে ১০ কিলোমিটার এবং তিনসুকিয়া শহর থেকে ২৫ কিলোমিটার দূরত্ব। এই মন্দিরটি শিবপূজার পীঠস্থানের মতো হয়ে উঠেছে। হাজার হাজার কাঁসা পিতল, তামা এবং ব্রোঞ্জের টিলিঙা বা ঘণ্টা ঝুলিয়ে রাখা একটি গাছকে কেন্দ্র করে এই মন্দিরটি তৈরি করে ফেলা হয়েছে। অবশ্য মন্দির পরিসরেও অনেক ঘণ্টার স্তুপ দেখা যায়।
বিশ্বাস
টিলিঙা মন্দিরের সাথে এক বিশ্বাস জড়িত হয়ে আছে। শিবভক্তরা বিশ্বাস করেন যে, এই মন্দিরে একটি টিলিঙা বা ঘণ্টা দান করে ভগবান শিবের উপর আস্থা রেখে যে কামনা করে তার নিশ্চিত ফলপ্রাপ্তি ঘটে। এই মন্দিরের বড় গাছটিতে ভক্তরা টিলিঙা পরম উৎসাহে বাঁধলে ভক্তের মনোবাঞ্ছা পূর্ণ হয় বলে লোক-বিশ্বাস আছে; সেজন্য এই মন্দিরের নাম টিলিঙা মন্দির নামে পরিচিত। বড়গাছটির ডালে ভক্তরা টিলিঙা বাঁধে এবং গাছটির গুড়িতে রাঙাসূতা একই উৎসাহে বাঁধে। প্রবাদ আছে যে, যে মনোবাঞ্ছা নিয়ে ভক্তই টিলিঙা বেঁধে রেখে আসেন সেই মনোবাঞ্ছা সিদ্ধি হওয়ারপর পুনরায় সেই মন্দিরে গিয়ে সূতা এবং টিলিঙা সোলোকাই রেখে আসব হয়। গাছটি সূতায় এবং ডালগুলি টিলিঙে ভর্তি হয়ে উঠেছে।
ইতিহাস
টিলিঙা মন্দিরের ইতিহাস খুব বেশি পুরানো নয়। অর্থাৎ মন্দিরটিকে প্রাচীন কালের বলা যায় না। ১৯৬৫ সালে মন্দিরটি প্রতিষ্ঠা করা হয়েছিল। যে বটগাছকে কেন্দ্র করে টিলিঙা মন্দির আছে, সেই গাছের নিচে উল্লেখ সালের কোনো একটি সময়ে একজন চা শ্রমিক মাটি থেকে বেরিয়ে থাকা শিবলিঙ্গ একটি প্রত্যক্ষ করেন। বনুয়াজন শিবলিঙ্গটি দেখতে পাওয়ার সাথে সাথে এই বিষয়ে চা বাগিচা কর্তৃপক্ষকে অবগত করেন। বাগিচা কর্তৃপক্ষ উক্ত স্থানে একটি মন্দির তৈরি করার জন্য সিদ্ধান্ত নেয় এবং হাতে-কলমে কাজ নেয়। এমনভাবে টিলিঙা মন্দির নির্মাণ করা হয়েছিল।
দিন বাড়ার সাথে সাথে মন্দিরটিতে শিবভক্তের আগমন ঘটতে শুরু করে। সাধারণত এই মন্দিরে আসা ভক্তরা প্রার্থনা করেন মনোবাঞ্ছা পূরণের জন্য। মনোবাঞ্ছা পূর্ণ হলে পুনরায় এসে ভগবান শিবের নামে টিলিঙা দান করেন। অবশ্য কিছু কিছু ভক্ত একবারই টিলিঙা দান দিয়ে যায়। ভক্তদের দান করা টিলিঙার সংখ্যা এমন বেশি যে, সেইসমূহ স্তূপীকৃত করে রাখা হয়েছে। ৫০ গ্রাম ওজন থেকে ৫০ কিলোগ্রাম ওজনের টিলিঙা পর্যন্ত ভক্তরা দান করে আসছে। কিছুলোক পার চরিয়ে দিয়ে মনোবাঞ্ছা পূরণের জন্য ভগবান শিবের কাছে প্রার্থনা জানান।
যাতায়াতের সচলতার জন্য এবং শিবের প্রতি থাকা বিশ্বাসের জন্য দৈনিক যথেষ্টসংখ্যক ভক্ত এসে টিলিঙা মন্দির দর্শন করে যায়। এই মন্দিরে বিবাহ সম্পন্ন করার ব্যবস্থাও আছে। নাচগানেও টিলিঙা মন্দিরের বিষয়ে উল্লেখ পাওয়া যায়।
গোরেডি চাঁচা
গোরেডি চাঁচা (Goredi Chancha) ভারতের রাজস্থান রাজ্যের নাগৌর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গোরেডি চাঁচা শহরের জনসংখ্যা হল ৯৮৩৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে গোরেডি চাঁচা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
শ্যাম সুন্দর মন্দির
শ্যাম সুন্দর মন্দির সাতক্ষীরা জেলার কলারোয়া উপজেলার সোনাবাড়িয়া নামক স্থানে অবস্থিত বাংলাদেশের একটি প্রত্নতাত্ত্বিক স্থাপনা ও দর্শনীয় স্থান। মন্দিরটির অবস্থান সাতক্ষীরা সদর থেকে প্রায় ২৬ কিলোমিটার ও উপজেলা সদর থেকে ৭ কিলোমিটার দূরে সোনাবাড়ীয়া গ্রামে। স্থনীয়ভাবে তাই একে সোনাবাড়ীয়া মঠ বা মঠবাড়ি নামেও ডাকা হয়। যদিও মন্দিরটির দেয়ালে খোদাই করে লেখা রয়েছে শ্যাম সুন্দর নবরত্ন মন্দির। এই মন্দিরটি ছাড়াও এ অঞ্চলে আরও বেশকিছু প্রাচীন ধ্বংসাবশেষ পাওয়া যায়।
ইতিহাস
শ্যাম সুন্দর মন্দির এর নির্মাণ প্রসঙ্গে দুরকম মত পাওয়া যায়। কেউ কেউ মনে করেন, ৪০০ বছর-এর বেশ কিছু পূর্বে বৌদ্ধ ধর্ম প্রচারের উদ্দেশ্যে বুদ্ধদেবের শিষ্যরা এই মন্দিরটি তৈরি করেন। এরপর ধর্ম প্রচারে ব্যর্থ হয়ে প্রচারকগণ যখন চলে যান তখন মন্দিরটি পরিত্যক্ত অবস্থায় ১৭৬৭ সাল থেকে তৎকালীন জমিদার সেটিকে ব্যবহার শুরু করেন। তারা ছিলেন মূলত দুর্গাপ্রিয় চৌধুরীর জমিদারের পূর্বপুরুষ।
আবার কেউ কেউ মনে করেন, মন্দিরটি ১৭৬৭ সালে জমিদার হরিরাম দাশ বা দুর্গাপ্রিয় চৌধুরীই নির্মাণ করেছিলেন। শ্যাম সুন্দর মন্দিরের আশেপাশে আরও প্রায় ৯টি মন্দির ছিল বলে ধারণা করা হয়ে থাকে ও জনশ্রুতি অনুসারে, শ্রীরামকৃষ্ণ পরমহংসদেবও এ মন্দিরগুলো পরিদর্শন করেছিলেন।
অবকাঠামো
তিনতলা বিশিষ্ঠ পিরামিড অবয়বের এই মন্দিরটির উচ্চতা ৬০ ফুট। পূর্বে এই মন্দিরের পূর্ব দিকে স্থাপন করা ছিল কষ্টি পাথরের তৈরি ১২টি শিবলিঙ্গ। এছাড়াও দোতালায় ছিল স্বর্ণের তৈরি রাধা-কৃষ্ণ মূর্তি। মন্দিরটি নির্মাণ করা হয়েছে ইট ও সুড়কি ব্যবহারের মাধ্যমে। শ্যাম সুন্দর মন্দিরের পাশে আরও দুটি মন্দির রয়েছে যেগুলো দুর্গা ও শিবের পূজা করার জন্য ব্যবহার করা হত। এই তিনটি মন্দিরের সামনেই রয়েছে একটি ছোট দীঘি।
মন্দিরটির দ্বিতীয় তলার আয়তন ৩১.১ ফুট × ৩২.৯ ফুট এবং তৃতীয় তলার আয়তন ২৪.৬ ফুট × ২৩.৬ ফুট। এছাড়াও মন্দিরের নীচ তলার চারটি ভাগের ২য় ভাগের মন্ডপের পূর্ব ও পশ্চিম অংশ-এর দৈর্ঘ্য ২০.২ ফুট ও প্রস্থ ৪.৫ ফুট। তৃতীয় ভাগে রয়েছে দুটি কক্ষ।